NaiveNeuron/SloPal huggingface dataset:
Krajčí, Marek, minister zdravotníctva SR (2020-12-10):
Ďakujem veľmi pekne. Ospravedlňujem sa, som si nevšimol, ale ďakujem veľmi pekne za slovo. Vážený pán poslanec, ako prvé vakcíny budú v Európskej únii registrované vakcíny spoločnosti BioNTech a Pfizer, ktoré sa, kde sa registrácia očakáva 29. decembra a Moderna, kde sa registrácia očakáva 12. januára. Dátumy sa však môžu aj mierne posunúť. Všetko závisí od schvaľovacieho procesu Európskou liekovou agentúrou. Vakcína konzorcia AstraZeneca Oxfordská univerzita je práve v štádiu posudzovania Európskou liekovou agentúrou. Presný dátum autorizácie nie je zatiaľ známy. Predpokladáme, že prvé vakcíny by mohli byť na Slovensku použité najskôr úvodom roka, teda v januári. Cieľom štúdií bolo porovnať účinnosť vakcín ku zabráneniu vzniku klinickej formy ochorenia, ktoré spôsobujú koronavírusy SARS-CoV-2. Klinická účinnosť MMR vakcín bola 90, respektíve 94,5 %, čo v laickej reči znamená, že menej ako jeden z desiatich pacientov, ktorí v štúdii ochoreli na COVID-19, dostávalo vakcínu a deväť z desiatich pacientov, ktorí v klinickej štúdii ochoreli na COVID-19, dostávali placebo, teda neúčinnú látku. U adenovírusovej vakcíny konzorcia AstraZeneca Oxfordská univerzita je celková účinnosť vakcíny 70 %. Vami udávaná účinnosť vakcín 90 % bola dosiahnutá iba v jednom dávkovacom režime. Priamym cieľom štúdií nemohla pochopiteľne byť analýza vplyvu vakcín na ďalšie šírenie infekcie. V súčasnosti však takéto štúdie prebiehajú. V najprestížnejšom časopise Nature bola zároveň zverejnená informácia ohľadom štúdií, ktoré predbežne poukazujú na to, že používanie vakcín môže viesť k zníženiu prenosu infekcie SARS-CoV-2 a tuná mám aj doslovný citát tejto štúdie: „Early indications are that the vaccine might have reduced the frequency of such infections, which would suggest that transmission might also be reduced.“ Až do zverejnenia ďalších odporúčaní je potrebné, aby neočkovaní, podobne ako aj očkovaní, nosili v súlade s odporúčaniami rúška a dodržiavali základné pravidlá ROR, teda nosiť rúško, dodržiavať odstup a hygienu rúk. Ďakujem za pozornosť.
Laššáková, Jana, podpredsedníčka NR SR (2015-04-22):
S reakciou pán predseda Národnej rady pán Pellegrini, nech sa páči.
Nemec, Richard, poslanec NR SR (2023-02-09):
Ďakujem, pán predsedajúci. Marek, dotkol si sa zase veľa, veľa vecí, ktoré, samozrejme, súvisia s pohybom. Samozrejme, my nechceme ničiť deti, my ich chceme dobre pripraviť, aby boli zdravé a pohyblivé, ale chcel by som sa pozerať do budúcna. Samozrejme, nebolo tu spomenuté, máme tu fond na podporu športu, kde prebehli dve výzvy na malú infraštruktúru, a to sú presne tie športoviská na tých školách. Potom, samozrejme, nové programové vyhlásenie na MIRRI, ktoré, kde sa aj z pomoci splnomocnenca pre šport Karola Kučeru podarilo dostať, dostať tu kolónku šport, aby sme tam potom vedeli presúvať tie eurofondy, ktoré budú nevyčerpané, aby sme mohli zase budovať tie športoviská, ktoré tu máme taký obrovský dlh, ktorý som spomínal. Ďalej, ďalej, tých projektov, ktoré tu vznikli, samozrejme, sú veľmi dobré, tréneri do škôl, potom je tá aktívna škola, ktoré ministerstvo školstva dalo, dalo do procesu a celé sa to, celé sa to kreuje dobrým smerom. Takže myslím si, že tých nápadov je tu dosť a, samozrejme, sa snažíme dostať do legislatívy čo najviac, aby to bolo dlhodobé. A už sme tu spomínali tú mozaiku, ktorá sa, ktorá, tie malé kamienky musia do seba zapadať, čiže, čiže v tomto smere, v tomto smere sme urobili obrovský kus práce za tri roky, takže v tomto, v tomto treba, treba sa aj chváliť takýmito vecami. A my sme k sebe aj kritickí, ale naozaj tréneri do škôl, moduly v školách je obrovský, obrovský krok a ešte to zhutníme tou legislatívou do tých vyhlášok, ktoré ministerstvo školstva nám vychádza v ústrety a dúfam, že nám bude vychádzať v ústre... (Prerušenie vystúpenia časomerom.)
T. Cabaj, podpredseda NR SR: (2009-06-19):
Pán minister, chcete sa vyjadriť k rozprave? Nech sa páči.
Vážny, Ľubomír, poslanec NR SR (2024-04-17):
Ďakujem. Zaznelo to tu od pána poslanca Dostála a viac-menej od pána poslanca Štefunka ohľadne toho výroku dobudovania diaľnic do roku 2010. Ten výrok bol správny, len ho trans... reprezen... teda prekladáte tak, že tú koncovku tam nedávate stále. Čiže ja sa to pokúsim napraviť na správnu mieru. Robert Fico sľúbil diaľnice do roku 2010, to je spojenie Žiliny a Košíc, ale, a to s radosťou to tam nevkladáte, bez tunelov, pretože tunely sa naozaj v tom čase ani dnes nedajú zrealizovať za dva a pol roka. Tie technologické postupy v tuneloch sú také náročné, že sa to nedá zrealizovať. A druhý moment bol ten, že v podstate, a ja som mu to teda tiež povedal, že to vieme urobiť, a tiež som to konštatoval na základe koncesného dialógu s veľkými uchádzačmi, to sú 150-, 200-tisíc zamestnancov, firmy, ktoré sa zúčastnili koncesného dialógu a ktoré mali naozaj také obraty ako štátny rozpočet Slovenskej republiky, ktorí to nespochybňovali. My to vieme urobiť, ale bez tunelov a okolo tunelov sa dajú urobiť provizórne bajpasy. Čiže takýto bol ten scenár a tunely mali byť dokončené do roku 2013. S tým, že tento výrok bol v tom čase správny a tiež nám ho trošku zamotala svetová hospodárska, ekonomická kríza, kde tie veľké konzorciá bánk, ktoré to chceli financovať, potom tlmili svoju aktivitu a jednoducho cúvli, chceli financovať projekty, ale sa to schvaľovalo cez päť-šesť rôznych úrovní v tých bankách a to nám celé zabrzdilo proces. K verejnému obstarávaniu, to už asi nemám toľko čas, ale asi ste nerealizovali verejné obstarávanie z pohľadu obstarávateľa. Musíte sa na to aj z tejto strany pozrieť, lebo aj ja mám skúsenosti pri veľkých projektoch, že sa dajú excelentne a jednoducho a v zmysle zákona zmariť veľké investičné celky. Nie preto, že... (Prerušenie vystúpenia časomerom.)
Glváč, Martin, podpredseda NR SR (2016-09-13):
Pán poslanec, pred chvíľou ste kritizovali, konkrétne ústami pána Vašečku, pána poslanca Vašečku, že reagujeme na predrečníka. Tak vás teraz upozorňujem a vyzývam, aby ste reagovali na príspevok pani poslankyne Cigánikovej. Nech sa páči.
Jurinová, Erika, podpredsedníčka NR SR (2012-09-27):
Vzhľadom k tomu, že pán minister je na ceste, tak ešte predlžujeme prestávku do 15.05 hodiny. (Prestávka.) (Po prestávke.) Pokračujeme v prerušenej rozprave v prvom čítaní o návrhu poslanca Maroša Kondróta na vydanie zákona, ktorým sa mení a dopĺňa zákon č. 377/1990 Zb. o hlavnom meste Slovenskej republiky Bratislave, tlač 200. Prosím, aby spravodajca, aj navrhovateľ zaujali svoje miesta a poprosím pána poslanca Šebeja, ktorý sa prihlásil do rozpravy. Nech sa páči. (Rokovanie o návrhu poslanca Národnej rady Slovenskej republiky Maroša KONDRÓTA na vydanie zákona, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov , tlač 200.)
Bugár, Béla, podpredseda NR SR (2019-11-26):
Pán poslanec, musíte dať procedurálny návrh...
Marosz, Ján, poslanec NR SR (2019-09-12):
Ďakujem pekne. Pán kolega, hovoríš o tom, že netreba prehlbovať nejaké kultúrne vojny v súvislosti s očkovaním. Na nás sa obrátila, možnože aj na teba, je istá matka, pani Juračková, a ona v zásade sa zamýšľa alebo narieka doslova nad tými negatívnymi dopadmi, že ak tento zákon nadobudne účinnosť, tak zrazu ona nebude mať kam umiestniť svoje deti. A to znamená, že bude musieť hľadať nejakú opatrovateľku alebo bude musieť hľadať čo? A to mi trošku pripomína tie obedy zadarmo, hej, že vymyslíme nejaký nástroj a nedotiahneme ho po praktickej stránke do konca. Tak v zásade možnože aj teba, pán kolega, sa chcem opýtať, že už keď sa niekto rozhodne, že nedá očkovať svoje deti, dobre, je to jeho rozhodnutie, možno je to nesprávne rozhodnutie, ale predsa len bude to mať nejaké dôsledky praktického charakteru, pokiaľ ide o tie svoje nezaočkované deti, ktoré nemôžu za to, že ako sa ten rodič rozhodol. Podľa mňa sa rozhodne, tam mama rozhoduje nezodpovedne, lebo ja si tiež myslím, že by mala nechať očkovať svoje deti, ale keď už sa tak rozhodla, tak že či štát ju naozaj nechá na holičkách a nebude mať nejakú alternatívu. Ja teraz môžem akurát tak špekulovať, že či spraviť nejak v meste jednu škôlku pre nezaočkované deti alebo ja neviem, no. Len mali by sme sa aj o tomto baviť, lebo ako ona uvádza, zrejme sa dotkne možno až 20-tisíc takýchto, takýchto rodín, ktoré budú postavené pred vážnu praktickú okolnosť, ktorú budú musieť riešiť. Ďakujem prípadne za odpoveď, pán kolega. Ďakujem.
Pčolinský, Peter, podpredseda NR SR (2023-06-22):
Pán minister, chcete reagovať?
Hrnčiar, Andrej, podpredseda NR SR (2016-09-13):
Pán poslanec Blanár.
Danko, Andrej, podpredseda NR SR (2023-11-23):
57. Poslanec Svoboda.
Sárközy, Irén, poslankyňa NR SR (2018-12-04):
Ďakujem pekne, pán predsedajúci. V rozprave vystúpili štyria poslanci, pričom boli podané dva pozmeňujúce návrhy. Pán poslanec Eduard Heger podal návrh, aby bol návrh zákona vrátený predkladateľovi na dopracovanie. Dajte, prosím vás, najprv hlasovať o tomto návrhu.
Hrnčiar, Andrej, podpredseda NR SR (2019-09-12):
Prosím, prezentujme sa a hlasujme. (Hlasovanie.) Prítomných 143, za 74, proti 44, zdržalo sa 23, nehlasovali 2. Konštatujem, že sme v treťom čítaní . Otváram rozpravu v rámci tretieho čítania. Hlási sa niekto do rozpravy? Nie je tomu tak. Vyhlasujem rozpravu za skončenú.
Jurinová, Erika, podpredsedníčka NR SR (2012-06-29):
Ďakujem pekne. Pani poslankyňa Mezenská.
Osuský, Peter, poslanec NR SR (2022-03-17):
Ďakujem pekne. Ako zrejme viete všetci, pokiaľ ste to zaregistrovali, dostávajú všetky poslanecké kluby pekne vo fólii zabalené Slovenské národné noviny. Kým ešte existovali pred kinosálou tie väčšie kontajnery, tak som tam nezriedka videl tieto noviny priamo vo fólii nikdy neotvorené, celý balík hodené medzi odpad. Ja na rozdiel od mnohých z vás, neviem koľkí okrem mňa čítajú tie noviny každý raz pomerne svedomito, a musím vám povedať, že akokoľvek by som dokázal pochopiť podporu regionálnej kultúry, tak nenachádzam dôvod, prečo by to, čo v tých novinách stojí, a to nielen, len nejak vo vzťahu k terajšej vláde alebo k čomukoľvek, všeobecne malo byť dotované z peňazí daňových poplatníkov. Áno, regionálna kultúra, prosím, ale tieto noviny, nechápem, prečo by mali byť hradené daňovými poplatníkmi pri tom, čo šíria, na čom stoja a za čím stoja. Nikoho nenapadne finančne podporovať SME, Týždeň, N-ko, ale možno ani Život či Slovenku. Nechápem, prečo by tieto noviny mali mať výsadné právo, ešte raz hovorím, zohľadnením toho, čo píšu a čo stihli za tie roky, ktoré ich čítam na rozdiel od väčšiny z vás, napísať, aby dostávali finančnú dotáciu. Naopak, tie noviny nech vychádzajú vtedy, keď si ich budú ľudia predplácať, a tie peniaze, ktoré sa na ne míňajú, nech sa dajú na regionálnu kultúru. Tento návrh nepodporím.
Dostál, Ondrej, poslanec NR SR (2024-01-12):
Mne tu už chýbalo, že pán poslanec alebo podpredseda Blaha nejako nereaguje, iba dáva slovo, tak konečne sme si ho užili v pôvodnom zne... (Prerušenie vystúpenia predsedajúcim.)
Bugár, Béla, podpredseda NR SR (2018-03-13):
Prezentujme sa a hlasujme. (Hlasovanie.) Prítomných 122, za 83, proti 10, zdržalo sa 14 poslancov, 15 nehlasovali. Návrh sme schválili. Teraz prosím pani poslankyňu Kuciaňovú, aby uviedla hlasovanie v druhom čítaní o vládnom návrhu zákona o sociálnej ekonomike (tlač 817). (Hlasovanie o vládnom návrhu zákona o sociálnej ekonomike a sociálnych podnikoch a o zmene a doplnení niektorých zákonov , tlač 817.)
Pellegrini, Peter, predseda NR SR (2015-10-30):
Pán poslanec Přidal.
P. Paška, predseda NR SR: (2008-02-14):
(Hlasovanie.) 125 prítomných, 122 za, 2 sa zdržali, 1 nehlasoval. Tieto body zo spoločnej správy sme schválili.
A. Belousovová, podpredsedníčka NR SR: (2007-07-02):
Faktická poznámka, pán poslanec Slafkovský.
P. Hrušovský, predseda NR SR: (2004-10-19):
R. Vavrík, poslanec: Ďakujem pekne, pán predseda Národnej rady, za udelené slovo. Dovoľte mi, ctené kolegyne, kolegovia, aby som vás poinformoval o prerokovaní správy vlády, ktorú predložil minister obrany vo výboroch Národnej rady. Pán predseda Hrušovský pridelil túto správu, aby prerokovali dva výbory a to výbor zahraničný a výbor pre obranu a bezpečnosť, ktorý zároveň poveril predseda, aby túto správu dnes v pléne sme vám predložili. Oba výbory správu prerokovali a vzali ju na vedomie a odporúčajú aj plénu Národnej rady túto správu vziať na vedomie. Treba tiež povedať, cez zahraničný výbor požiadal ministra obrany, aby upresnil text týkajúci sa mandátu slovenských vojakov v zahraničí, ale to bolo odporúčanie smerom k ministrovi a nesúvisí s rokovaním Národnej rady. Ešte predseda Národnej rady požiadal výbor pre obranu a bezpečnosť, aby sme pripravili uznesenie pre plénum Národnej rady, to tiež máte v tlači 791a pripnuté, uznesenie je veľmi jednoduché: Národná rada berie na vedomie správu o situácií v Iraku. To je všetko zo správy výboru pre obranu a bezpečnosť, zo zahraničného výboru, pán predseda Národnej rady, poprosím, aby ste k tomuto bodu otvorili rozpravu a po rozprave potom budeme hlasovať o návrhu uznesenia, ktoré som si dovolil vám predniesť. To je všetko, ďakujem za slovo.
Bugár, Béla, podpredseda NR SR (2018-06-20):
Prezentujme sa a hlasujme. (Hlasovanie.) Prítomných 137 poslancov, za 45, proti 9, zdržalo sa 83 poslancov. Návrh nebol schválený. Teraz znovu prosím pána poslanca Jurzycu, aby uviedol hlasovanie v prvom čítaní o návrhu poslancov Beblavého, Dubačovej a Macháčkovej na vydanie zákona, ktorým sa mení a dopĺňa zákon č. 582/2004 Z. z. o miestnych daniach (tlač 1039.) Nech sa páči. (Hlasovanie o návrhu poslancov Národnej rady Slovenskej republiky Miroslava Beblavého, Viery Dubačovej a Kataríny Macháčkovej na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 1039.)
Glváč, Martin, podpredseda NR SR (2019-03-28):
Ďalší v rozprave, pán poslanec Matovič. Nie je v sále, stráca poradie. Pán poslanec Poliačik. Nie je v sále, stráca poradie. Pani poslankyňa Dubačová, nech sa páči.
Grendel, Gábor, podpredseda NR SR (2020-04-07):
A ešte raz, pán poslanec Karahuta.
Pellegrini, Peter, predseda NR SR (2015-09-23):
Prezentujme sa a hlasujme o návrhu pána spravodajcu prerokovať návrh zákona ihneď. Pani poslankyňa Gibalová, potom po skončení hlasovania sa odhláste s faktickou poznámkou, prosím vás. (Hlasovanie.) Prítomných 130 poslancov, za hlasovalo 82 poslancov, zdržalo sa 48. Konštatujem, že sme v treťom čítaní . Otváram rozpravu v rámci tretieho čítania. Pýtam sa, kto sa do rozpravy hlási ústne. Nikto. Ďakujem pekne. Vyhlasujem rozpravu za skončenú. Pán spravodajca.
Gajdoš, Peter, minister obrany SR (2018-06-18):
Vážený pán predseda, vážené panie poslankyne, páni poslanci, skutočne ja som predložil materiál nie ako hrdina, nechcel som ním byť, ale ako minister obrany na základe požiadaviek Ozbrojených síl Slovenskej republiky ohľadom civilno-vojenskej spolupráce a môžem povedať, že toto bola pre mňa taká psychologická príprava a psychologická, by som povedal, príprava na budovanie psychologickej odolnosti. Skutočne klobúk dolu nad vašimi rétorickými spôsobilosťami, myslím, to skutočne veľmi pozitívne. Ale na druhej strane som vám už hovoril niekoľkokrát, že si svoje úlohy plním a ctím si zákony Slovenskej republiky, a preto v zmysle Ústavy Slovenskej republiky § 86 písm. m) som uvedený materiál musel predložiť na rokovanie vlády, Bezpečnostnej rady, do výborov a, samozrejme, aj dnes a prišiel som to obhajovať, nie preto, ani som nepredpokladal, že skutočne 4 profesionálni vojaci zo 4. pešej divízie, ktorá čiastočne využíva výcvikové zariadenia v Poľsku, bude nápomocná pri budovaní spôsobilostí Ozbrojených síl Slovenskej republiky, ktoré sú požadované v zmysle cieľov síl alebo spôsobilostí a záväzkov, ktoré máme, a že týmto v podstate 4 vojakmi sme vyvolali celosvetový konflikt. Na druhej strane chcem povedať, že bolo by možno dobré sa pozrieť na štvrťročné alebo polročné dokumenty, ktoré predkladám Bezpečnostnej rade a vláde Slovenskej republiky, kde naši vojaci v rámci organizácie, ktorých sme členom, to znamená NATO a Európskej únie, za minulý rok 12 200 našich profesionálnych vojakov, nevravím, že teda všetci, ale keď to tak zoberieme, tak skoro všetci sa zúčastnili medzinárodných cvičení na území Slovenskej republiky a v zahraničí. Pýtam sa, majú to aj tie ostatné členské štáty brať ako inváziu, ktorú ste spomínali? Nie Sovietskeho zväzu, ale Varšavskej zmluvy, no asi nie. Je to ohľadom budovania vzájomnej spolupráce. Aj OSN je Organizácia Spojených národov, a preto som presvedčený o tom, že na seba by sme mali byť lepší a budovať spoločne mier a slobodu, a preto aj vyslanie našich vojakov na B3, čiže do pobaltských štátov, je ukážkou súdržnosti, solidarity a odhodlanosti, a nie nejakej invázie, pretože NATO je obranný pakt, keď mám tak povedať, a poradenstvo je tam spomenuté iba jedenkrát, ale ste sa chytili toho, chopili toho slova, je to metodická pomoc a poradenstvo v rámci výcviku na cvičeniach, ktoré budú organizované nami, Ozbrojenými silami Slovenskej republiky na jej území. V každom prípade žiadam o prerokovanie, schválenie uvedeného materiálu a, samozrejme, som ochotný a spôsobilý diskutovať ohľadom niektorých detailov aj historických, ktoré skutočne zapasovali do tohto materiálu. Ďakujem.
Šeliga, Juraj, podpredseda NR SR (2021-02-03):
Pán poslanec Kočiš.
Sulík, Richard, predseda NR SR (2011-06-28):
Ďakujem. To bol posledný ústne prihlásený rečník. A teraz požiadala o slovo v rámci rozpravy ministerka spravodlivosti pani Žitňanská. Nech sa páči.
Mičovský, Ján, poslanec NR SR (2014-03-21):
Áno? Nemá prednosť predkladateľ? Nech sa páči.
Nemky, Martin, poslanec NR SR (2019-01-31):
Teraz pristúpime k hlasovaniu o pozmeňujúcich návrhoch, ktoré odzneli v rozprave. Pán predseda, dajte hlasovať o pozmeňujúcom návrhu pána poslanca Slobodu.
Glváč, Martin, podpredseda NR SR (2017-12-05):
Pán poslanec Krajkovič.
Jurinová, Erika, podpredsedníčka NR SR (2012-11-06):
Ďakujem pánovi predkladateľovi. Dávam slovo spravodajcovi, ktorého určil gestorský ústavnoprávny výbor, pánovi poslancovi Miroslavovi Kadúcovi.
Danko, Andrej, predseda NR SR (2017-05-09):
Vážené panie poslankyne, vážení páni poslanci, otváram rokovanie 17. schôdze Národnej rady Slovenskej republiky. Chcem vás požiadať, aby sme sa pred začatím rokovania prezentovali a zistili sme, či sme schopní sa uznášať. (Prezentácia.) Zisťujem, že je prítomných 121 poslancov, teda Národná rada je schopná sa uznášať. Na 17. schôdzi Národnej rady budú overovateľmi poslankyne Katarína Cséfalvayová a Jana Cigániková. Náhradníkmi budú poslanci Mária Janíková a Peter Pčolinský. Na dnešnom rokovacom dni o ospravedlnenie požiadali: Eva Antošová, Emil Ďurovčík, pán poslanec Gábor Grendel, pán poslanec Kotleba, Matovič, Muňko, Sloboda, Vaľová, Žarnay. Navrhnutý program schôdze vám bol rozdaný. Chcem uviesť, že v návrhu programu sa uvádzajú aj správy príslušných inštitúcií predložené v súlade s platnými zákonmi, ktoré na návrh gestorských výborov uvedú ich predkladatelia, ako sú uvedení v návrhu programu. Na to, aby mohli tieto materiály uviesť a vystúpiť v rozprave, je potrebný súhlas Národnej rady. Navrhujem, aby sme tento súhlas vyslovili schválením programu ako celku, pokiaľ nikto nepredloží iný návrh. Skôr ako pristúpime k schvaľovaniu návrhu programu, chcem len pripomenúť, že návrhy na zmenu alebo doplnenie návrhu programu musia byť vyhotovené písomne a odovzdané predsedajúcim pred začatím schôdze. Procedurálny návrh, pán poslanec Peter Pčolinský.
Kalivoda, Peter, poslanec NR SR (2024-02-06):
Ďakujem pekne, pán predsedajúci, za slovo. Ja musím povedať, že pre mňa to bolo naozaj veľmi obsažné vystúpenie pána ministra Šutaj Eštoka, a myslím si, že povedal to, čo všetci vieme. A preto sa čudujem aj kolegom, kolegom z opozície, najmä z Progresívneho Slovenska, že sú to práve oni, ktorí tak vehementne obhajujú to, čo sa tu dialo za minulej vlády. Kolegovia, spravodlivosť na Slovensku fungovala tak, takto, že sa napísalo alebo nakreslilo pexeso a podľa toho pexesa sa potom ľudia obviňovali a vymýšľali sa na nich, na nich trestné činy, ktoré by sa im dali našiť a mohli sa škrtnúť v tom pexese. A to je práve na tom to smutné, že vy do jedného muža, ženy obhajujete práve tých, ktorí tu dnes nie sú. Áno. No ale títo tu dnes nie sú a vy ich obhajujete, a to je na tom smutné. Takže, pán minister Šutaj Eštok, ja ti veľmi pekne ďakujem za to, čo si povedal, to, čo si nám tu porozprával, mal by si chodiť častejšie. Mal by si vystupovať asi dlhšie, aby aj kolegovia možno počuli to, čo by mali počuť alebo čo nechcú počuť. Ďakujem pekne.
Blanár, Juraj, podpredseda NR SR (2023-05-25):
Ďakujem, pán minister. Pristúpime k piatej otázke, ktorú položil pán poslanec Andrej Stančík ministrovi financií Slovenskej republiky Michalovi Horváthovi: „Pán minister, ako plánujete vykryť návrhy zákonov, ktoré prešli a majú zásadný vplyv na rozpočet bez akéhokoľvek krytia?“ Nech sa páči, môžete odpovedať.
Zmajkovičová, Renáta, podpredsedníčka NR SR (2012-05-03):
S faktickou poznámkou pán poslanec Šuca.
Gaborčáková, Soňa, poslankyňa NR SR (2017-03-22):
Kolegyňa spomínala vlastne zákon, ktorý trošku spôsobil problémy v chránených dielňach. Ja by som to videla v takých troch rovinách. Už som včera hovorila o tom, že ide o problém zamestnávať ľudí so zníženou pracovnou schopnosťou nad 70 percent. Potom sú to teda nároky chránených dielní, ktoré po tejto legislatíve a legislatíve, ktorá sa aj teraz predkladá, majú za dôsledok to, že ľudia, ktorí majú zníženú pracovnú schopnosť, musia vykonávať pracovnú činnosť ako zdraví ľudia. Aby tá chránená dielňa prežila, musia vykonávať činnosti na to, aby pracovali ako zdraví ľudia. A to sa mi vidí nespravodlivé, lebo mnohokrát sa tí ľudia v tých chránených dielňach striedajú, pretože nevedia tú zákazku vyrobiť. Tretia vec je určite to, že bránime im v tom, aby neboli závislí na dávkach, ale skôr si zarobili pracovnou činnosťou. A teda ja som tiež zástancom skôr toho inkluzívneho zamestnávania, lebo ak skončia eurofondy, tak chránené dielne budú mať problém ako nástroj prežiť ako taký. Nehovoriac o tom, že naozaj bijeme tých ľudí po chrbte, aby pracovali viac a viac, a oni skutočne nevládzu. Naším cieľom je, aby si zvýšili štandard života, a to je práve v inkluzívnom zamestnávaní. To znamená, treba im dať priestor, aby si zvýšili životnú úroveň práve formou práce. Ďakujem.
Ivan, Miroslav, poslanec NR SR (2016-10-26):
Dobrý deň, pán predsedajúci, ďakujem za slovo. Vážené pani poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov (tlač 265). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Puci, Róbert, poslanec NR SR (2018-10-16):
Ďakujem pekne. Pán kolega Galek, ja som nikdy nepovedal, že ten pozmeňujúci návrh vznikol na základe požiadaviek distribučných spoločností. To ste povedali vy niekoľkokrát opakovane a teraz ste to opäť zopakoval. Ja som povedal, že ten pozmeňujúci návrh reaguje aj na diskusiu, ktorá bola na tej predmetnej komisii, a to je niečo úplne iné. Ďakujem pekne.
Figeľ, Ján, podpredseda NR SR (2014-03-26):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Jozefovi Mikušovi. Nech sa páči.
J. Tkáčová, poslankyňa: (2008-02-07):
Ďakujem.
Bugár, Béla, podpredseda NR SR (2017-05-16):
Nech sa páči, prezentujme sa a hlasujme o vrátení návrhu zákona na prepracovanie. (Hlasovanie.) Prítomných 140, za 63, proti 67, zdržalo sa 10 poslancov. Konštatujem, že procedurálny návrh nebol schválený. Nech sa páči.
A. Belousovová, podpredsedníčka NR SR: (2007-06-21):
Ako posledný v rozprave k tomuto bodu vystúpi pán poslanec Halecký. Máte slovo, pán poslanec.
Kuriak, Milan, poslanec NR SR (2022-10-18):
Ďakujem. Pán poslanec Baránik, opäť ste ukázali vo svojej rozprave vrchol nenávisti a netolerancie k ľuďom s iným názorom, aký máte vy. A pritom na druhej strane sa tvárite ako veľmi tolerantný človek s iným orientovaním. Len neprijmete názor, iný názor. Prosím vás, neodvolávajte sa na pápeža a nevyťahujte z jeho vyjadrení a posolstiev, čo vám vyhovuje. Len, len pre upresnenie, aby ste vedeli, že ako to bolo s pápežovým vyjadrením. Jeho slová boli bezohľadne zmanipulované, budem citovať: „Posolstvo o zmene prístupu pápeža Františka k homosexuálnym párom násilne prevzaté svetovými médiami nie je totiž záznamom novej pápežovej výpovede, ale montážou,“ bol, bol úplne iný kontext. Vzhľadom na to, že mnohí interpretovali americký filmový dokument ako zmenu magistéria a takto manipulovanej snímky, vyvodzujú závery o novom pápežovom postoji, pozrime sa bližšie na pôvodné kontexty pospájaných fragmentov štyroch viet. Homosexuáli majú právo byť v rodine, sú Božími deťmi a majú právo na rodinu. „Nikto nesmie byť vylučovaný,“ znie vo filme z pápežových úst a vytvára sa dvojjazyčný dojem, že by mohlo ísť o podporu tzv. homosexuálnych manželstiev a adopcií detí týmito pármi. Kontext, v ktorom pápež túto vetu vyslovil, bol však úplne opačný. Hovoril o prijatí detí s homosexuálnymi sklonmi v ich rodine. Takže to je obrovský rozdiel s tým, čo ste vy tu odprezentovali vo vašej rozprave. Takže zvažujte a majte v úcte pápeža a tiež aj Kuffovcov a hlavne Maroša Kuffu, ktorého poznám osobne, bol som niekoľkokrát v Žakovciach a klobúk dole pred takým človekom... (Prerušenie vystúpenia časomerom.)
Habánik, Jozef, poslanec NR SR (2023-03-16):
Ďakujem pekne za slovo. Vážený pán emeritný minister školstva a kolega poslanec Národnej rady Slovenskej republiky, pán Gröhling, v značnej časti sa dá súhlasiť s tým, čo bolo v rozprave uvedené, najmä čo sa týka dopadov na prostredie a infraštruktúru. Naozaj môže tento návrh sa javiť pri takom prvom čítaní ako problém. Problém z hľadiska toho, kde samotnú hodinu telesnej výchovy, ktorá má byť zaradená naviac, je možné odučiť. Na druhej strane však pohyb, zdravie, zdravý životný štýl, šport sú po covidovej dobe a v súčasnej dobe aj v rozvíjajúcej sa informačnej spoločnosti atribúty, ktoré možnože sú potláčané do úzadia a sú veľmi dôležité a možnože aj dôležitejšie, ako tomu bolo možno desať alebo pätnásť alebo dvadsať rokov naspäť. Ja si myslím, že čo sa týka samotného počtu hodín, že možnože, áno, tá dikcia toho návrhu § 15a ods. 4, o nej môžeme ešte viesť diskusiu, preto si myslím, že snáď by možno bolo rozumné dať tomuto návrhu šancu v prvom čítaní a poďme v rámci výboru pre vzdelanie, vedu, mládež a šport a možnože aj iných fór diskutovať o tom, že či ten text, ktorý je naformulovaný v tom návrhu, by mal byť aj tým textom finálnym. Prečo tak, uvediem potom neskôr v rozprave, ale myslím si, že sú tu aj iné aspekty, ako aspekty prostredia. Ďakujem.
Kažimír, Peter, poslanec NR SR (2011-10-19):
Ďakujem, pán predsedajúci, za obdobie nadštandardnej tolerancie. A ja budem reagovať na pána poslanca Dostála. Pán poslanec, ale veď vy ste sa napr. nechali vyhodiť alebo vytlačiť z recepcie čínskeho veľvyslanectva z toho dôvodu, že ste chceli dať signál, že vás niečo zaujíma, resp. že chcete nastoliť nejaký problém. Nejakým spôsobom ste proste prejavili záujem o nejakú problematiku. A patrične vám bolo aj dané najavo, čo si dotyční tí ľudia o tom myslia. Ale to isté platí aj o zákonoch. Dať do zákona ustanovenia, ktoré vytvárajú zdvihnutý prst, samozrejme, to nie je 100-percentná práca urobená, lebo na druhej strane tu musíte mať nejaké orgány, orgány dohľadu, alebo rezort financií, ktorý či už verbálne, ale hlavne výkonom svojej kontroly bude vytvárať dusno, ak to chcete povedať preto, aby toto, s čím tie inštitúcie, ktorých nie je nekonečný počet, je ich 26, to znamená, sú kontrolovateľné a dá sa na ne vytvárať nátlak, sa vyhrážajú, sa nedialo. Všetko. Ďakujem.
Kolesík, Andrej, poslanec NR SR (2013-10-22):
Ďakujem, pán predseda. V rozprave nevystúpil žiaden z poslancov a nebol teda podaný žiaden procedurálny návrh. Pán predseda, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Sólymos, László, minister životného prostredia SR (2017-05-10):
Ďakujem pekne. Vážená pani podpredsedníčka, vážené pani poslankyne, vážení páni poslanci, predkladám vládny návrh zákona, ktorým sa mení a dopĺňa zákon č. 258/2011 Z. z. o trvalom ukladaní oxidu uhličitého do geologického prostredia a o zmene a doplnení niektorých zákonov. Zmeny a doplnenie vykonané v návrhu zákona sú výsledkom snahy o komplexné odstránenie predpokladaného nesúladu vnútroštátnych opatrení so smernicou Európskeho parlamentu a Rady z 23. apríla 2009 o geologickom ukladaní oxidu uhličitého. Zmeny a doplnenie vykonané v návrhu zákona zároveň zohľadňujú zmeny a doplnenie ďalších smerníc Európskeho parlamentu a Rady. Návrh zákona nebude mať vplyv na rozpočet verejnej správy, nebude mať vplyv na informatizáciu ani vplyv na služby pre občana. Bude mať vplyv na podnikateľské prostredie a zároveň mať pozitívny vplyv na životné prostredie. Návrh zákona je v súlade s Ústavou Slovenskej republiky, nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie. Vážená Národná rada, týmto vás chcem požiadať o podporu predloženého návrhu zákona. Ďakujem.
Pellegrini, Peter, predseda NR SR (2024-02-08):
Prosím, prezentujme a hlasujme o návrhu zákona ako o celku v znení prijatých pozmeňujúcich a doplňujúcich návrhov s odporúčaním gestorského výboru schváliť. (Hlasovanie.) Prítomných 78 poslancov, za 78 poslancov. (Potlesk.) Konštatujem, že sme schválili vládny návrh novely Trestného zákona. Ďakujem veľmi pekne. Prerušujem rokovanie Národnej rady do zajtra na deviatu, kedy začneme rokovať o návrhu na skrátené legislatívne konanie o stavebnej legislatíve. Pekný večer. (Prerušenie rokovania o 20.28 hodine.)
Osuský, Peter, poslanec NR SR (2015-06-18):
Ďakujem pekne, pán predsedajúci. I ako neprávnik sa domnievam, že nikde inde by nemala byť interpretácia slova jasnejšia ako v zákone. Tu narážame na to, ako sa teraz reinterpretuje verejný záujem. Bežný človek si pod slovom verejný záujem skutočne môže predstaviť tú diaľnicu, to by šlo. Ale ak na jednej strane tej rovnice je súkromný investor, všetka česť, že tam je, tak už je to protirečenie v prídavnom mene verejný, contradictio in adiecto, pretože jeho záujem je raz taký, potom inaký. Pokiaľ ide o tie zmeny záujmov verejných, pred 32 rokmi sa vyvlastnili pozemky v oblasti nemocnice na Rázsochách. Môj primár tam bol poklepkávať základný kameň. Tie pozemky vyvlastnili vlastníkom, ktorí tam mali záhrady, ktoré boli súčasťou ich života. A dnes vieme, ako to dopadlo s tými pozemkami a celým podnikom, ale bol to socialistický verejný záujem. Viete, tá interpretácia verejného záujmu, ak sa zákonne nevymedzí, je veľmi sporná. Predstavte si, že by v bytovom komplexe Bonaparte sa rozhodol investor urobiť dom opatrovateľskej starostlivosti. Je tam slnečno, je to pekne uložené, pracovali by tam množstvá sestričiek, ošetrovateliek, kuchárok, asistentov a tak ďalej a tak ďalej, rozhodne by tam bolo zamestnaných veľa ľudí a dávalo by to prácu väčšiemu počtu ľudí, ako je to v prípade bytu pána premiéra. Je teda verejným záujmom zmeniť bytový komplex Bonaparte na dom opatrovateľskej starostlivosti?. Áno, je to z vášho pohľadu poskytnutia pracovných miest ľuďom nepochybne verejným záujmom, dokonca ešte aj s humánnym pozadím, starostlivosťou o starých bezvládnych postihnutých. To znamená, ak nezadefinujeme verejný záujem, kde je jeho hranica? Je pred komplexom Bonaparte? To už by nebol verejný záujem?
Macháčková, Katarína, poslankyňa NR SR (2017-05-19):
Ďakujem pekne. Ďakujem pekne, pán predsedajúci. Pán minister, ja som si dovolila teda položiť ešte jednu otázku. Vy ste v diskusii s kolegom pánom Beblavým uviedli, že do konca mesiaca apríl práve predstavíte riešenie pre zamestnancov verejnej služby. Tak sa chcem spýtať, že či sa tento termín nejako posunul, alebo kedy teda to riešenie bude.
Bugár, Béla, podpredseda NR SR (2011-07-13):
Pán poslanec Paška, vidíte, že nie je pravda to, čo ste povedali, lebo nepodali ste procedurálny návrh a napriek tomu som vám nezobral slovo. Pán predseda Národnej rady Sulík, nech sa páči.
Bagačka, Michal, poslanec NR SR (2014-12-03):
Dajte, prosím, hlasovať o druhom procedurálnom návrhu pána poslanca Kadúca odložiť hlasovanie ako posledné hlasovanie tejto schôdze.
Švantner, Dušan, poslanec NR SR (2011-05-24):
Ďakujem, pán predseda. Ja si myslím, že teraz sme počuli celkom peknú analýzu stavu, aký je v Slovenskej republike, čo sa týka používania jazyka národnostných menšín. A je naozaj pravda, že namiesto toho, aby tu bol jeden integrujúci jazyk, ktorým by sme sa mohli navzájom dorozumievať, začína vznikať tak, ako povedal pán poslanec, geto na južnom území Slovenska, kde sa, žiaľbohu, politici snažia izolovať tak obyvateľstvo maďarskej národnosti, aby malo doslova problémy žiť v tejto spoločnosti. Ja poviem jeden príklad. Ako je možné, že do Bratislavy príde 25-ročná rodička, kde sa jej doktori snažia pomôcť a ona nevie s nimi komunikovať? Čo sme robili za to obdobie, kde sme mali naozaj vytvoriť jeden integrujúci jazyk? Ja si myslím, že miesto tohto zákona, o ktorom teraz tu hovoríme, sa má pripravovať zákon na zlepšenie komunikatívnosti medzi občanmi maďarskej národnosti na južnom území Slovenska s väčšinovým slovenským národom. Nad týmto sa zamyslime. A naozaj nerobme zle obyvateľom maďarskej národnosti na južnom území. Veď je situácia taká, že sa nemôžu v strede Slovenska zamestnať z toho dôvodu, že nevedia komunikovať s ostatnými ľuďmi, ktorí tuná žijú. Ďakujem za pozornosť.
P. Hrušovský, predseda NR SR: (2003-10-21):
M. Abelovský, poslanec: Pán predseda, kolegyne, kolegovia, Ústavnoprávny výbor Národnej rady uznesením z 8. októbra 2003 ma určil za spravodajcu k vládnemu zákona, ktorým sa mení a dopĺňa zákon 154/2001 Z. z. o prokurátoroch a právnych čakateľoch prokuratúry v znení zákona 669/2002. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona sa predkladá mimo plánu legislatívnych úloh vlády Slovenskej republiky na rok 2003, na základe uznesenia vlády Slovenskej republiky číslo 444 z 5. júna 2003. Ním vláda odporučila generálnemu prokurátorovi predložiť v termíne do 30. júna 2003 na rokovaní vlády návrh novely prerokúvaného zákona s cieľom neuplatniť u prokurátorov v roku 2004 ďalší plat za mesiac november, obdobne ako je to súbežne navrhované u sudcov. Návrh zákona obsahuje po formálno-právnej stránke všetky náležitosti uvedené v § 67 a 68 zákona Národnej rady č. 350 o rokovacom poriadku. Zo znenia vládneho návrhu zákona je zrejmý účel navrhovanej úpravy. Predpokladaný návrh bude predstavovať v roku 2004 úsporu finančných prostriedkov zo štátneho rozpočtu v sume 28 727 000 Sk. Nezakladá zvýšenie nároku na finančné prostriedky z rozpočtu vyšších územných celkov ani zvýšené nároky na pracovné sily. Nebude mať vplyv ani na životné prostredie. Problematika návrhu zákona nie je prioritou aproximácie podľa článku 70 Európskej dohody o pridružení, ani podľa Národného programu na prijatie acquis communautaire, ani Partnerstva pre vstup. Nie je upravená v práve Európskych spoločenstiev, ani v práve Európskej únie. Vychádzajúc z oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky sa uzniesla po rozprave, a som odporučil vládny návrh zákona prerokovať v druhom čítaní. Prosím, pán predseda, aby ste otvorili rozpravu.
P. Hrušovský, podpredseda NR SR: (2002-04-09):
A. M. Húska, poslanec: Ďakujem. Pán poslanec Duka-Zólyomi zvolil takú formu jednak naznačovaním, že ide vlastne o úplne bezvýznamný zákon, o ktorý sa vedú spory, tak potom sa čudujem, načo tento bezvýznamný zákon treba ochraňovať. Na druhej strane znova sa zdôrazňuje, že nemá exteritoriálny účinok, hoci vskutku má. Aj podľa nezávislých expertov práve toto je jedna z jeho hlavných chýb. Hlavne sa pokúša zavádzať metódy ovplyvňovania občianskych postojov v iných štátoch. Toto nemôžeme privítať. Ešte by som rád upozornil, že dokonca aj pojem pozitívna diskriminácia, ktorá sa často používa, tak aj tento pojem je trocha floskulou, pretože neguje opak diskriminácie a Weber charakterizoval tak tento pojem, že je to, ako keby sme definovali čiernu bielobu alebo bielu čerň. Jednoducho, nemôžeme využívať nejaké finty na to, aby sme dostali do zvýhodneného postavenia jednu časť obyvateľstva. Ďakujem.
Kollár, Boris, predseda NR SR (2021-11-24):
Prosím, prezentujme sa a hlasujeme. (Hlasovanie.) Prítomných 132 poslancov, za 84, proti 39, zdržalo sa 8, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
P. Paška, predseda NR SR: (2008-02-14):
(Hlasovanie.) 128 prítomných, 99 za, 29 sa zdržalo. Konštatujem, že tieto body zo spoločnej správy sme schválili.
Senko, Ján, poslanec NR SR (2018-09-14):
Ďakujem za slovo, pán podpredseda. V súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Takže predkladám informáciu k predloženému návrhu zákona. Konštatujem, že návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre vzdelávanie, vedu, mládež a šport a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážený pán podpredseda, ďakujem, skončil som, otvorte rozpravu.
P. Hrušovský, predseda NR SR: (2004-09-07):
Nech sa páči, pani poslankyňa Černá. E. Černá, poslankyňa: Ďakujem veľmi pekne za slovo. Ja sa naozaj veľmi teším na túto debatu v druhom čítaní a som rada, teda aspoň mám taký vnútorný pocit a mala som ho vlastne aj na stretnutí, keď sme boli pozvaní za politické strany u pána ministra spravodlivosti k zákonu o rodine, že konečne sme taký širší parlament na takmer jednej vlnovej dĺžke a všetci chceme, aby tento zákon prešiel, nie je dokonalý, minimálne však za tie deti, za osvojenie a za náhradnú rodinnú starostlivosť a za mnohé iné veci, ktoré sú pozitívne, som rada, že sme našli spoločnú reč. A ja pevne verím, že aj pán minister si teda vypočul návrhy všetkých nás ešte pred mesiacom, dnes ste tu mnohí dávali ďalšie návrhy, s ktorými absolútne súhlasím. A pevne verím, že pán minister takisto bude sa snažiť stotožniť sa s návrhmi, ktoré v druhom čítaní budeme všetci predkladať, v každom prípade určite preto, aby tento zákon bol dobrý pre deti aj pre rodičov. No a v konečnom dôsledku si myslím, že už nemá zmysel rozoberať na tie dve minúty, čo ešte by som chcela povedať. Nakoniec sme si, pán minister, povedali, že si ešte k tomu sadneme, ale vidím to veľmi pozitívne a hrozne sa teším. Ďakujem.
Pellegrini, Peter, predseda NR SR (2024-02-27):
Vážené panie poslankyne, vážení páni poslanci, vzhľadom na to, že ma ešte predsedovia poslaneckých klubov požiadali o prestávku pred hlasovaním na poradu poslaneckých klubov, signalizovali, že päť minút postačuje, preto prerušujem rokovanie do 11.05 h, kedy budeme po porade klubov hlasovať o všetkých prerokovaných bodoch. Ďakujem. (Prestávka.)
Danko, Andrej, predseda NR SR (2019-12-03):
Poslanec Puci.
Duchoň, Daniel, poslanec NR SR (2012-06-26):
Vážený pán predseda, v rozprave k tomuto bodu nevystúpil žiaden poslanec. Preto vás prosím, aby ste dali hlasovať o tom, že Národná rada Slovenskej republiky berie na vedomie informáciu o predložených výročných správach politických strán a politických hnutí za rok 2011. Ďakujem.
Vašečka, Richard, poslanec NR SR (2022-02-02):
Prosím, pán predsedajúci, teraz dajte hlasovať o tom, že návrh zákona Národná rada Slovenskej republiky prideľuje na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre vzdelávanie, vedu, mládež a šport, zároveň že za gestorský výbor určuje Výbor Národnej rady pre vzdelávanie, vedu, mládež a šport s tým, že určené výbory prerokujú návrh zákona do 30 dní a v gestorskom výbore do 32 dní od jeho prerokovania v Národnej rade.
Novotný, Viliam, poslanec NR SR (2015-06-18):
Pani kolegyňa, viete, že ja som fanúšik vašich návrhov zákonov, takže za hlasujem za tento návrh zákona. Skôr by som ale hovoril o tom, čo ste povedali v tomto vystúpení, keď ste hovorili o tom, že teda okrem toho zákazu fajčenia v aute, s tým súhlasím, keď niekto kráča po ulici a fajčí a vedľa neho sú deti a niekto fajčí na svojom balkóne, aj to by sme mali zakázať, aj to by sme mali zakázať. No v Európskej únii je 25 % fajčiarov. Minule som počul takú štatistiku. Je to jedna štvrtina obyvateľov v Európskej únii. Budem sa tu držať veľkého priemeru. Skúsme chrániť týmito zákonmi nefajčiarov. Takže poďme sa rozprávať o tom, že v zavretej miestnosti sa nesmie fajčiť s výnimkou na to určených priestorov. Tu sme dohodnutí. To sa vzťahuje aj na hromadnú dopravu. To sa vzťahuje aj na osobné auto. Súhlasím s tým. Vonku, teda v otvorenom priestore, si to povedzme, ktoré sú tie verejné priestory, kde by sa fajčiť nemalo. Tak napríklad sú to detské ihrisko, športovisko, zastávka autobusu alebo hromadnej dopravy a do päť metrov okolo nej. Mnohé z toho už dnes aj v legislatíve máme. Ale tak celkom niekomu keď zakážeme, že pri prechádzke v parku aby si zapálil cigaretu, toto už mi pripadá trošku ako šikanovanie a obmedzovanie osobnej slobody. Takže dohodnime sa, že keď je nado mnou obloha, tak keď niekto vo vzdialenosti päť metrov pri mne fajčí, tak zhruba je to toľko škodlivín, ako keď vo vzdialenosti päť metrov niekto pri mne naštartuje auto alebo motorku. Takže tu už by som bol trošku opatrný, pokiaľ by sme ísť. Mali by sme chrániť nefajčiarov. Tak sa tiež volá tento zákon, o ochrane nefajčiarov. A stratégiou Európskej únie je aj ochrana nefajčiarov a aj znižovanie... (Prerušenie vystúpenia časomerom.)
M. Číž, podpredseda NR SR: (2008-09-09):
Slovo má pani poslankyňa Sárközy. Pripraví sa pán poslanec Halecký.
P. Paška, predseda NR SR: (2007-10-30):
Nech sa páči, pani poslankyňa Sabolová. (Potlesk.)
Danko, Andrej, predseda NR SR (2018-02-15):
Ďakujem. Súčasne prerušujem schôdzu. Ďakujem. (Prerušenie rokovania o 11.18 hodine.) (Pokračovanie rokovania o 14.00 hodine.)
V. Tomanová, ministerka práce, sociálnych vecí a rodiny SR: (2010-03-02):
Výhrady Európskej únie smerovali predovšetkým proti okliešteniu investičných parametrov na členské štáty eurozóny, pričom podstatou výhrad bola najmä diskriminácia tých členských štátov, ktoré nemajú zavedenú menu euro. Navrhovanou právnou úpravou dochádza ku korekcii vytýkaných nedostatkov a k odstráneniu diskriminačných prvkov, čím sa uvoľňujú investičné podmienky a vytvára sa širší priestor pre investovanie, a to aj mimo eurozóny. Návrhom zákona sa v súlade s požiadavkami Európskej komisie posilňuje sloboda podnikateľského prostredia, rešpektujúc pritom princíp obozretného investovania, ako aj zásady komunitárneho práva. Európska komisia v rámci neformálnych konzultácií k doplňujúcemu odôvodnenému stanovisku k obmedzeniu... (Ruch v sále. Prerušenie vystúpenia predsedajúcim.)
Bugár, Béla, podpredseda NR SR (2016-10-27):
Ďakujem. Pani poslankyňa, chcete? Nie. Ďakujem pekne. Takže siedmu otázku položil pán poslanec Galek pánovi podpredsedovi vlády pánovi Pellegrinimu nasledovného znenia: „Aké informačné a propagačné aktivity boli v súvislosti s aktiváciou elektronických schránok pre právnické osoby, ktoré sú zapísané do Obchodného registra, dodnes realizované a aké plánujete v ďalšom období až do ukončenia ich aktivácie, teda do 1. 1. 2017?“ Nech sa páči.
Kuciaňová, Magdaléna, poslankyňa NR SR (2018-12-04):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.